钦定古今图书集成/明伦汇编/氏族典/第210卷 > 《廖用贤尚友录》 > 陶谐
## 钦定古今图书集成/明伦汇编/氏族典/第210卷 > 《廖用贤尚友录》 > 陶谐

按《明外史陶谐传》：“谐字世和，会稽人。弘治八年乡试
第一。明年举进士，选庶吉士，授工科给事中。正德改
元，刘瑾等乱政，谐请以瑾等误国罪告于先帝，罪之，
不听。谐当出理边储，以工科掌印无人，请俟行日遣
官代署，瑾遂中谐，下之诏狱，廷杖，斥为民，旋榜为奸
党，又诬以巡视十库时缺布不奏，复械至阙下杖之”，
谪戍肃州。瑾诛，释还乡。嘉靖元年复官，未至，除江西
佥事，转河南管河副使。迁参政。历左、右布政使。擢右
副都御史，提督南、赣、汀、漳军务。寻迁兵部右侍郎，总
督两广军务。为总督三年，母忧归，起兵部左侍郎。九
庙灾，自陈致仕归。卒。赠兵部尚书。隆庆初，谥《庄敏